Cavalleria
Cavalleria () je italijanski crno-bijeli igrani film snimljen 1936. godine u režiji Amedea Nazzarija. Po žanru je mješavina melodrame i ratnog filma. Protagonist, koga tumači Amedeo Nazzari, je mladi italijanski konjički oficir koji se 1901. godine treba oženiti za kćer pijemontskog aristokrata (čiji lik tumači Elisa Cegani), ali koja zbog financijskih nedaća u kojoj se našla porodica završi u braku sa austrijskim plemićem (koga tumači Ernst Nadherny). Radnja prikazuje kako se protagonist tokom sljedećih godina posvećuje vojnog karijeri te nakon smrti voljenog konja bude premješten u novoosnovano ratno zrakoplovstvo te sudjeluje u Prvom svjetskom ratu. 

Nazzariju je nastup u Cavalleria predstavljao drugi filmski nastup, ali isto tako i prvu glavnu ulogu u karijeri, nakon koje je odmah postao velika zvijezda. Film, koji je u značajnoj mjeri u skladu sa tadašnjom fašističkom doktrinom, veličao militarizam i žrtvovanje za domovinu, je prikazan na venecijanskoj Mostri gdje je dobio posebnu nagradu Ministarstva štampe i propagande. Nazzari je sličan lik tumačio u još poznatijem i uspješnijem filmu Luciano Serra pilota koji je također bio režirao Alessandrini. Sam režiser se tokom snimanja vjenčao za glumicu Annu Magnani koja se u filmu pojavljuje u manjoj ulozi pjevačice.

Uloge
 Amedeo Nazzari ... Umberto Solaro 
 Elisa Cegani ... Speranza di Frassineto 
 Luigi Carini ... Speranzin otac
 Mario Ferrari ... Alberto Ponza 
 Enrico Viarisio ... Sottotenente Rolla 
 Clara Padoa ... Grofica Clotilde, Speranzina majka 
 Silvana Jachino ... Carlotta di Frasseneto 
 Adolfo Geri ... Vittorio di Frasseneto 
 Ernst Nadherny ... Baron od Austrije 
 Anna Magnani ... Fanny
 Nora D'Alba ... Grofica Sandi 
 Silvio Bagolini ... Nadzornik Bagolini 
 Fausto Guerzoni ... Drugi nadzornik 
 Oreste Fares ... Ljekar
 Umberto Casilini ... Član Kruga unije 
 Walter Grant ... Viši oficir 
 Cecyl Tryan ... Dama iz torinskog visokog društva
 Michele Malaspina ... Konjički oficir
 Albino Principe ... Carlottin muž 
 Rosina Adrario ... Grofica Adrari

Vanjske veze 

Italijanski filmovi
Dramski filmovi
Ratni filmovi
Filmovi o Prvom svjetskom ratu